Silence (film)

Silence er en amerikansk historisk dramafilm fra 2016. Filmen er regissert av Martin Scorsese, skrevet av Jay Cocks, og har Andrew Garfield, Adam Driver, Liam Neeson, Ciarán Hinds og Tadanobu Asano i hovedrollene. Filmen ble nominert til en Oscar-pris for beste kinematografi under den 89. Oscar-utdelingen.

Om filmen 
Filmen er basert på romanen med samme navn av Shūsaku Endō, som ble publisert i 1966. Den hadde premiere den 23. desember 2016.

Boken, og filmen, bygger på historiske hendelser.

Handling 
To jesuittprester, Sebastião Rodrigues (Andrew Garfield) og Francisco Garupe (Adam Driver), drar i det syttende århundret til Japan som under Tokugawa-shōgunatet har forbudt katolisismen og nesten all utenlandsk kontakt. Der blir de vitner til at japanske kristne blir forfulgt av  landets styresmakter som ønsker å renske Japan for all vestlig innflytelse. Etterhvert skilles prestene, og Rodrigues drar til landsbygda mens han lurer på hvorfor Gud forblir taus mens Hans barn lider.

Rolleliste 
 Andrew Garfield som fader Sebastião Rodrigues (som svarer til den historiske pater Giuseppe Chiara)
 Adam Driver som fader Francisco Garupe
 Liam Neeson som fader Cristóvão Ferreira
 Ciarán Hinds som fader Alessandro Valignano
 Tadanobu Asano som tolk
 Shinya Tsukamoto som Mokichi
 Yōsuke Kubozuka som Kichijiro
 Yoshi Oida som Ichizo
 Issei Ogata som inkvisitor Inoue Masashige

Referanser

Eksterne lenker 
 

Filmer fra 2016
Dramafilmer fra USA
Historiske filmer fra USA
Engelskspråklige filmer